**Nota informativă**

**la proiectul de hotărâre a Guvernului privind modificarea Hotărârii Guvernului nr. 357/2009 cu privire la aprobarea Regulamentului circulației rutiere**

|  |
| --- |
| **Denumirea autorului și, după caz, a participanților la elaborarea proiectului** |
| *Proiectul Hotărârii Guvernului* *privind modificarea Hotărârii Guvernului nr. 357/2009 cu privire la aprobarea Regulamentului circulației rutiere* a fost elaborat de Ministerul Afacerilor Interne. |
| **Condițiile ce au impus elaborarea proiectului de act normativ și finalitățile urmărite** |
| Dezvoltarea transporturilor auto şi mărirea rapidă a parcului de automobile sunt, concomitent, benefice și preocupante. Posibilitățile de deplasare a persoanelor și mărfurilor au cunoscut și înregistrează evoluții deosebite, inclusiv în Republica Moldova. Sporul constant și masiv de mijloace auto depășește însă frecvent capacitatea/calitatea căilor de comunicații și de realizare a siguranței rutiere. Creșterea numărului mijloacelor auto, intensificarea traficului, faptul că tot mai multe persoane pot achiziționa vehicule, de la vârste tinere, sporesc riscul de accidentări. Amploarea și severitatea accidentelor rutiere este relativ proporțională cu indicele de motorizare, cu îmbunătățirea performanțelor autovehiculelor, îndeosebi a vitezei, element prioritar între cauzele producerii evenimentelor rutiere.Accidentele rutiere reprezintă pericol ridicat din cauza frecvenței și urmărilor. Efectele sunt grave, în egală măsură, atât din punct de vedere individual, cât și social. Impactul individual constă în dramele pe care accidentele le produc – decese premature și violente, mutilări, familii distruse, copii orfani, incapacitate de muncă, sănătate compromisă, traume psihice majore, pierderi materiale.Efectele sociale constau în pierderea persoanelor, distrugeri și deteriorări de bunuri, sentimentul de insecuritate, costurile medicale, asigurările sociale etc.Un sistem rutier cu siguranţă durabilă are ca obiectiv prevenirea accidentelor rutiere şi, dacă acestea se produc totuşi, reducerea la minim a consecinţelor acestora.Acest sistem se bazează pe ideea că oamenii fac greşeli şi sunt vulnerabili din punct de vedere fizic. Există cinci principii de bază: funcţionalitatea, omogenitatea, previzibilitatea, toleranţa şi vigilenţa statului. Viziunea referitoare la siguranţa durabilă are o influenţă considerabilă asupra activităţii practice privind siguranţa rutieră; aceasta adeterminat şi încă mai determină punerea în aplicare a măsurilor eficiente şi durabile în materie de siguranţă rutieră. De exemplu, una dintre consecinţele principiului omogenităţii este faptul că traficul auto şi participanţii la trafic vulnerabili (pietonii, bicicliştii) pot interacţiona doar dacă viteza autovehiculelor este redusă.Dacă viteza nu poate fi menţinută la un nivel scăzut, sunt necesare facilităţi separate pentru participanţii la trafic vulnerabili. În acest scop s-au introdus măsuri cum ar fi creşterea substanţială a numărului şi dimensiunilor zonelor cu restricţie de 30 km/h în spaţiile construite, crearea de zone cu restricţie de 50 km/h în afara acestor spaţii şi reducerea vitezei la intersecţii.Aprobarea proiectului de hotărâre a Guvernului în cauză va contribui la onorarea angajamentelor asumate în Reuniunii Adunării Generale a ONU privind siguranța rutieră, îmbunătățirea siguranței rutiere pe drumurile publice, facilitarea accesării programelor internaționale de finanțare și/sau de asistență tehnică pentru consolidarea sistemului de siguranță rutieră la nivel național.  |
| **Principalele prevederi ale proiectului și evidențierea elementelor noi** |
| Obiectivul principal al acestui proiect constă în perfecționarea actului normativ prin sporirea eficacității practice la aplicare și înlăturarea lacunelor identificate. Proiectul în cauză reglementează regimul bicicletelor și în mod special cel al trotinetelor electrice. Astfel, trotinetele electrice vor putea circula doar pe pistele special amenajate (pistele pentru bicicliști), iar în cazurile în care acestea nu există, circulația lor este permisă numai pe sectoarele de drum unde viteza maximă admisă autovehiculelor este de 50 km/h. Pe carosabilul drumului deplasarea pe trotineta electrică este permisă doar persoanelor care au împlinit vârsta de 14 ani.Astfel, obiectivele strategiilor europene trebuie să se reflecte în diversele aspecte ale politicii europene în domeniul transporturilor, care trebuie să aibă ca scop asigurarea mobilităţii durabile pentru toţi cetăţenii acesteia, eliminarea emisiilor de carbon în domeniul transporturilor şi utilizarea la maximum a progreselor tehnologiceUn alt element notoriu al prezentului proiect îl constituie faptul promovării politicilor de reducere a vitezei la 30 km/h în zonele cu flux sporit de participanți vulnerabili la trafic. Zonele cu flux sporit de participanți vulnerabili includ: adiacentele instituțiilor de învățământ, spitale, parcuri, centre istorice ale orașelor precum și intersectarea fluxurilor. În acest context gestionarea vitezei reprezintă un set măsuri pentru limitarea efectelor negative ale vitezelor excesive și inadecvate în sistemul de transport.Scopul principal al modificărilor constă în reducerea procentuală treptată a numărului deceselor şi a răniţilor grav, printr-o îmbinare de măsuri de siguranţă rutieră pasivă şi activă cu privire la factorul vehicul, precum şi în îmbunătăţirea infrastructurii rutiere şi a comportamentului participanţilor la trafic prin educaţie, prin creşterea gradului de conştientizare, acordarea de licenţe, precum şi prin respectarea reglementărilor de circulaţie.Categoria de vîrstă cu risc maxim o reprezintă copiii între 5 şi 14 ani şi tinerii între 14 şi 29 ani. O atenţie aparte trebuie să se acorde anume acestui segment de vîrstă care necesită o abordare complexă. Trebuie planificate o serie de priorităţi pentru a spori gradul de siguranţă rutieră a acestui segment de vîrstă în trafic fie pe drumul către şcoală şi de la şcoală, fie pentru tinerii conducători auto. Completarea Regulamentului circulației rutiere are drept scop aprobarea normelor ce vor determina conducătorii de vehicule să acorde o atenție sporită la modul de parcare în localități și să manifeste un comportament responsabil.În procesul elaborării propunerilor de reglementare s-a ținut cont de prevederile Planului de acțiuni privind siguranța rutieră pentru anii 2020 – 2021 aprobat prin Hotărîrea Guvernului nr. 39/2020, obiectivul 4. ”*Protecția celor mai vulnerabili participanți la trafic – pietoni, copii și bicicliști*”.Scopul suprem este de a reduce accidentele şi rănirea persoanelor pe drumurile publice.Cercetările realizate în Europa şi în SUA arată că aproximativ 90% din accidentele rutiere grave implică pierderi de vieţi omeneşti. Campaniile au ca ţintă publicul şi, în general, reuşesc să schimbe comportamentul atît în mod direct, cît şi prin faptul că oferă informaţii care pot influenţa atitudinea persoanelor şi prin aceasta să aibă un impact major în educarea comportamentului acestora |
| **Fundamentarea economico-financiară** |
|  Implementarea prevederilor proiectului nu necesită mijloace financiare suplimentare. |
| **Modul de încorporare a actului în cadrul normativ în vigoare** |
| Implementarea prevederilor proiectului nu necesită elaborarea altor acte normative. |
| **Avizarea și consultarea publică a proiectului** |
|  În scopul respectării prevederilor Legii nr. 239-XVI din 13 noiembrie 2008 privind transparența în procesul decizional, anunțul privind inițierea elaborării *Hotărârii Guvernului* *privind modificarea Hotărârii Guvernului nr. 357/2009 cu privire la aprobarea Regulamentului circulației rutiere* este plasat pe pagina oficială a Ministerului Afacerilor Interne în directoriul ,,Transparența decizională/Consultări publice” și platforma guvernamentală [www.particip.gov.md](http://www.particip.gov.md). |
| **Constatările expertizei anticorupție** |
|  Urmează a fi completat după recepționarea raportului de expertiză. |
| **Constatările expertizei de compatibilitate** |
|   |
| **Constatările expertizei juridice** |
| Urmează a fi completat după recepționarea avizului. |

**Secretar de stat Serghei DIACONU**